b'\n_START_ARTICLE_\nG. A. Petreliuksen muistomerkki\n_START_PARAGRAPH_\nG. A. Petreliuksen muistomerkki on Turussa, Samppalinnanpuistossa sijaitseva veistos. Se valmistui vuonna 1914 ja pystytettiin kunnallisneuvos Gustav Albert Petreliuksen muistoksi vuonna 1915. Veistoksen on suunnitellut Felix Nylund._NEWLINE_Uudenkaupungin harmaasta graniitista valmistettu veistos on korkeudeltaan 2,2 metri\xc3\xa4. Sen edustalla sijaitsee 11 metri\xc3\xa4 leve\xc3\xa4 ja 5,7 metri\xc3\xa4 syv\xc3\xa4 kiviterassi, josta avautuu n\xc3\xa4kym\xc3\xa4 alas Aurajoelle ja Turun keskustaan. Veistos esitt\xc3\xa4\xc3\xa4 naista ja lasta, ja teos tunnetaankin my\xc3\xb6s nimell\xc3\xa4 \xc3\x84iti ja lapsi. Veistoksen aihe viittaa Petreliuksen hyv\xc3\xa4ntekev\xc3\xa4isyysty\xc3\xb6h\xc3\xb6n, etenkin ruotsinkielisen lastenkodin perustamiseen.'